
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1040 


23 Αυγούστου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση ομάδας ελέγχου για τη διενέργεια ελέγχου 
στο έργο 94/09/61/037-1 «Αποχέτευση ακαθάρτων 


και όμβριων Αλεξανδρούπολης» που χρηματοδο¬ 
τείται απότο Τ αμείο Συνοχής. 1 

Τροποποίηση της ΚΥΑ 2037337/5962/0022/10.7.96 
σύσταση Περ/κών Επιτροπών στον Οργανισμό Ερ¬ 
γατικής Εστίας. 2 


Καθορισμός της αμοιβής εισηγητών και εμπειρογνω¬ 
μόνων για τη μελέτη και εισήγηση προϊόντων αρμο¬ 
διότητας ΕΟΦ (άρθρ. 1 Παρ. 2 Ν. 1965/91). (Εθνική 
διαδικασία και αμοιβαία αναγνώριση). 3 

Συμπλήρωση της 2010450/1551/0025/1.6.98 απόφα¬ 
σης παροχής της εγγύησης του Δημοσίου για δα¬ 
νειοδότηση των πληγέντων από τους σεισμούς της 
13ης Οκτωβρίου 1997 σε περιοχές του Ν. Μεσση¬ 
νίας και της 18ης Νοεμβρίου 1997 σε περιοχές 
τωνΝομών Μεσσηνίας, Ηλείας και Ζακύνθου. 4 

Καθιέρωση υπερωριακής κ.λ.π. εργασίας για υπαλλή¬ 
λους του Υπουργείου Δημόσιας Τάξης που έχουν 
διατεθεί για την προσωπική ασφάλεια του Δημάρ¬ 
χου Αθηναίων. 5 

Καθιέρωση με αμοιβή υπερωριακής εργασίας κατά τις 
απογευματινές ώρες και για εργασία τις Κυριακές 
και εξαιρέσιμες των υπαλλήλων που υπηρετούν 
στην Γενική Γραμματεία Κοιν. Ασφαλίσεων για το Β' 


εξάμηνο του 2000. 6 

Έγκριση ανωτάτου ορίου ημερών μετακίνησης εκτός 
έδρας των υπαλλήλων του Οργανισμού Εργατικής 
Κατοικίας. 7 

Τροποποίηση σύστασης της Ειδικής Γνωμοδοτικής 
Επιτροπής του άρθρου 8, παρ. 19, περίπτωση (β) ί 
του Ν. 2601/98 και καθορισμός της λειτουργίας 

της. 8 


ΑΠΟΦΑΣΕΙ Σ 

Αριθ. 2/57225/Γ0041 (1) 

Σύσταση ομάδας ελέγχου για τη διενέργεια ελέγχου στο 
έργο 94/09/61/037-1 «Αποχέτευση ακαθάρτων και όμ¬ 
βριων Αλεξανδρούπολης» που χρημοτοδοτείται από¬ 
το Ταμείο Συνοχής. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α)του άρθρου 6 του Ν.2187/94 «Ειδικό Συντονιστικό 
Όργανο Ελέγχου των προγραμμάτων που χρηματοδο¬ 
τούνται από την Ε.Ε.»,όπως τροποποιήθηκε με το άρθρο 
17του Ν. 2592/98 (ΦΕΚ57Α/18.3.98). 

β) Του Ν. 2081/92 «Ρύθμιση του θεσμού των Επιμελητη¬ 
ρίων κλπ. (Α. 154). 

γ) Του Π.Δ. 393/94 «Συγκρότηση Αρμοδιότητας και κα¬ 
θορισμός της λειτουργίας του Ειδικού Συντονιστικού Ορ¬ 
γάνου Ελέγχου των προγραμμάτων που χρηματοδοτού¬ 
νται από την ΕΈ.» (Α.219). 

2. Την αριθμ. 103 93 86/441 /Α006/21.4.2000 απόφαση 
ανάθεσης αρμοδιοτήτων του Υπουργού Οικονομικών 
στους Υφυπουργούς Οικονομικών (ΦΕΚ 571 τ.Β'). 

3. Την αριθμ. 16326/Δ10Ε 318/19.4.2000 απόφαση ανά¬ 
θεσης αρμοδιοτήτων του Υπουργού Εθνικής Οικονομίας 
στους Υφυπουργούς Εθνικής Οικονομίας (ΦΕΚ 566 τ.Β/ 
20.4.2000). 

4. Την Κοινή Απόφαση των Υπουργών Εθνικής Οικονο¬ 
μίας και Οικονομικών αριθμ. 2076149/10990/27.10.1997 
«Καθορισμός αποζημίωσης του Ειδικού Συντονιστικού 
Οργάνου Ελέγχου και των Ομάδων Ελέγχου των Προ¬ 
γραμμάτων που χρηματοδοτούνται από την Ευρωπαϊκή 
Ένωση» (ΦΕΚ 993Β/7.11.97). 

5. Την απόφαση Ε(96) 482/24.4.96 που αφοράτην έγκρι¬ 
ση του Πολυταμειακού Επιχειρησιακού Προγράμματος 
Τεχνικής Βοήθειας και την αριθμ. 8287/7.3.97 απόφαση 
του Υφυπουργού Εθνικής Οικονομίας. 

6. Το γεγονός ότι από τις διατάξεις αυτής της απόφα- 

































14762 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


σης προκαλείται δαπάνη για αμοιβή των ελεγκτών η οποία 
βαρύνει τον ΚΑΕ 515 φορέα 140 του Υπουργείου Οικονο¬ 
μικών, ενώ οι δαπάνες μετακίνησης και διαμονής θα βα¬ 
ρύνουν τις πιστώσειςτης Τεχνικής Βοήθειας του ΚΠΣκαι 
η ημερήσια εκτός έδρας αποζημίωση την Εθνική Τεχνική 
Βοήθεια (ΥΑ25102/ΔΕΦΕ1393/12.6.96) του ΚΠΣ. 

7. Το πρόγραμμα ελέγχων έτους 2000 του ΕΣΟΕ, απο¬ 
φασίζουμε: 

1. Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου στο έργο 94/09/61/037-1 «Αποχέτευ¬ 
ση ακαθάρτων και όμβριων Αλεξανδρούπολης» και ορί¬ 
ζουμε ως μέλη της ομάδας τους εξής: 

α) Παπαδάκη Ζωή, υπάλληλος της Δ41 Δημόσιον. Σχέ¬ 
σεων με Ε.Ετου ΓΛΚ. 

β) Παναγιωτίδης Εμμ., υπάλληλος της Υ.Δ.Ε. Αλεξαν¬ 
δρούπολης. 

γ) Αναστασίου Κωστ., Δ/ντριαΔΕΦΕ, ΥΠΕΘΟ. 

δ) Λεβέντης Γεώργιος, Τεχνικός Σύμβουλος, Μ.Ε.Κ. 
ΥΠΕΘΟ. 

2. Έργο της ελεγκτικής ομάδας είναι η διενέργεια ελέγ¬ 
χου στο ανωτέρω αναφερόμενο έργο που εκτελείται από 
την Δημοτική Επιχείρηση Ύδρευσης Αποχέτευσης 
(Δ.Ε.Υ.Α) Αλεξανδρούπολης και συγκεκριμένα: 

α) η διαπίστωση της πορείας υλοποίησης του έργου, 
σύμφωνα με τις εθνικές και κοινοτικές διατάξεις. 

β) η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών που έγι¬ 
ναν από τον ανωτέρω φορέα και 

γ) η επιτόπια εξακρίβωση της υλοποίησης του φυσικού 
αντικειμένου του έργου. 

3. Τα παραστατικά στοιχεία και δικαιολογητικά που θα 
τίθενται υπόψη της ομάδας θα ακυρώνονται σύμφωνα με 
τοντρόπο που αναφέρεται στην αριθμ. 7/6.2.96 απόφαση 
του Ε.Σ.Ο.Ε. 

4.0 έλεγχος θα διεξαχθεί στην έδρα της εταιρείας στην 
Αλεξανδρούπολη και θα γίνει και επιτόπια επίσκεψη 
στους χώρους που εκτελείται το έργο κατά το χρονικό 
διάστημα από 20.8.2000 έως και 26.8.2000. 

5. Μετά το πέρας του ελέγχου θα συνταχθεί έκθεση με 
τα αποτελέσματα ελέγχου που θα υποβληθεί στο Ε.Σ.Ο.Ε. 
για μελέτη και επεξεργασία. 

6. Στα μέλη της Ελεγκτικής Ομάδας θα καταβληθεί η 
προβλεπόμενη από την υπό στοιχείο 6 του προϊμίου από¬ 
φαση, αποζημίωση. 

7. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 26 Ιουλίου 2000 

οι ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

X. ΠΑΧΤΑΣ ΓΕΩΡΓΙΟΣ ΔΡΥΣ 

-♦- 

Αριθ. 2/53688/002 (2) 

Τροποποίηση της ΚΥΑ 2037337/5962/0022/10.7.96 σύ¬ 
σταση Περ/κών Επιτροπών στον Οργανισμό Εργατι¬ 
κής Εστίας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του Ν. 1558/85 «Κυβέρνηση και Κυβερνητικά Όργα¬ 
να». 


β. Του άρθρου 1 παρ. 3 του Ν.2336/95 (ΦΕΚ 189 τ.Β') 
«Ρύθμιση θεμάτων εποπτευομένων οργανισμών κλπ». 

γ. Του άρθρου 27 του Ν. 2081/92 (ΦΕΚ 154 τ.Α), με την 
οποία συμπληρώθηκε το άρθρο 29 του Ν. 1558/85. 

2. Την ΚΥΑ 2037337/5962/0022/10.6.96 (ΦΕΚ 599 τ.Β) 
Σύστασης Περ/κών Επιτροπών στον ΟΕΕ. 

3. Την απόφαση της αριθμ. 22/31.5.00 συνεδρίασης του 
ΔΣ του ΟΕΕ. 

4. Τις συνθήκες δυσχερούς μετακίνησης υπαλλήλων 
νησιωτικών μονοπρόσωπων υπηρεσιών του Οργανισμού. 

5. Το γεγονός ότι από τις διατάξεις της απόφασης αυ¬ 
τής, δεν προκαλείται δαπάνη σε βάρος του προϋπολογι¬ 
σμού του ΟΕΕ. 

6. Τα υπομνήματα των Εργατ/κών Κέντρων Σάμου και 
Χίου. 

7. Την αριθμ. 1039386/441/Α0006/21.4.2000 απόφαση 
ανάθεσης αρμοδιοτήτων Υπουργού Οικονομικών στους 
Υφυπουργούς Οικονομικών, αποφασίζουμε: 

Τροποποιούμε την 2037337/5962/0022/96 απόφαση 
μας συγκρότησης των Περ/κών Επιτροπών του ΟΕΕ με 
την συμπλήρωση του εδαφίου α'της παρ. 1 ως εξής: 

«Στις περιφερειακές επιτροπές, που λειτουργούν στις 
πρωτεύουσες των νησιών του Αιγαίου, Ρόδο, Σάμο, Χίο 
και για όσο χρονικό διάστημα υπηρετεί σ’ αυτές ένας μό¬ 
νο υπάλληλος του Οργανισμού Εργ. Εστίας, το μέλος της 
Επιτροπής και ο αναπληρωτής του, θα ορίζονται από 
υπαλλήλους του Σώματος Επιθεωρητών Εργασίας ΣΕΠΕ 
(της οικείας Κοινών. Επιθ/σης Εργασίας), ή των Εποπτευ¬ 
ομένων Οργανισμών εκτός ΟΕΕ που υπηρετούν στην 
Έδρα της Περ/κής Επιτροπής του Οργανισμού. 

Κατάτα λοιπά ισχύει η 2037337/5962/0022/10.7.96 από¬ 
φαση μας. 

Η απόφαση αυτή, να δημοσιευθεί στην Εφημερίδατης 
Κυβερνήσεως. 

Αθήνα, 28 Ιουλίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΡΓΑΣΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

Γ. ΔΡΥΣ ΑΝΑΣΤ. ΓΙΑΝΝΙΤΣΗΣ 

-♦- 

Αριθ. 2/52536/0022 (3) 

Καθορισμός της αμοιβής εισηγητών και εμπειρογνωμό¬ 
νων για τη μελέτη και εισήγηση προϊόντων αρμοδιότη¬ 
τας ΕΟΦ (άρθρ. 1 Παρ. 2 Ν. 1965/91). (Εθνική διαδικα¬ 
σία και αμοιβαία αναγνώριση). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψιν: 

1. Το άρθρο 17 του Ν.Δ. 97/73 όπως αυτό συμπληρώ¬ 
θηκε με το άρθρο 28 Ν. 1193/81 και άρθρο 39 του Ν. 
1316/83. 

2. Το άρθ. 40 του Ν. 849/78 όπως τροποποιήθηκε με το 
άρθρο 8του Ν. 2129/93. 

3. Το από 16.5.2000 υπηρεσιακό σημείωμα του ΕΟΦ. 

4. Την με αριθ. 0-282/5η/13.4.2000 πρόταση ΔΣ/ΕΟΦ. 

5. Τον Κανονισμό 2309/93 του Συμβουλίου της Ευρώ¬ 
πης. 

6. Την υπ’ αριθ. 2850/565/20.4.2000 Υπουργικής από¬ 
φαση ανάθεσης αρμοδιοτήτων στους Υφυπουργούς 
Υγείας Πρόνοιας. 







ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


14763 


7. Την υπ’ αριθ. 1039386/441/Α 0006/21.4.2000 κοινή 
απόφαση του Πρωθυπουργού και Υπουργού Οικονομι¬ 
κών «Ανάθεση αρμοδιοτήτων Υπ. Οικονομικών στους 
Υφυπουργούς Οικονομικών». 

8. Ότι ο καθορισμός των παραπάνω αμοιβών ισχύει για 
το οικονομικό έτος 2000 και η προκαλούμενη δαπάνη 
ύψους δρχ. (30.000.000), βαρύνει τον προϋπολογισμό 
του ΕΟΦ οικ.έτους 2000 όπου και προβλέπεται πίστωση 
στον ΚΑΕ 0419, αποφασίζουμε: 

Καθορίζουμε για το έτος 2000 την κατ’ εισήγηση αμοι¬ 
βή των εξωτερικών εισηγητών επί των προϊόντων αρμο- 
διότητος ΕΟΦ. (άρθρο 1 παρ. 2, Ν. 1965/91) ως εξής: 

1. α) Για έγκριση αδείας κυκλοφορίας φαρμακευτικών 
προϊόντων ανθρώπινης ή κτηνιατρικής χρήσης ή άλλων 
προϊόντων ή δραστικών ουσιών αρμοδιότητας ΕΟΦ (π.χ. 
βιοκτόνα, τρόφιμα ειδικής διατροφής κλπ) για τα οποία 
απαιτείται άδεια κυκλοφορίας από τις εκάστοτε ισχύου- 
σες διατάξεις με πλήρη φάκελο και για την επεξεργασία 
των επιστημονικών δεδομένων μέχριτην έκδοση της αδεί¬ 
ας κυκλοφορίας η αμοιβή του εμπειρογνώμονος εισηγη¬ 
τή ανά μέρος (χημικοφαρμακευτικό, τοξικολογικό κλινι- 
κό)ορίζεται στο ποσό των δρχ. (60.000). 

β) Για έγκριση αδείας κυκλοφορίας με απλουστευμένο 
φάκελο ή για έγκριση ουσιωδώς ομοίων φαρμακευτικών 
προϊόντων ανθρώπινης ή κτηνιατρικής χρήσης ή άλλων 
προϊόντων αρμοδιότητας ΕΟΦ για τα οποία χορηγείται 
άδεια κυκλοφορίας η αμοιβή του εμπειρογνώμονα / ειση¬ 
γητή ανά μέρος ορίζεται στο ποσό των δρχ. (60.000). 

2. Γ ια τις διαδικασίες που θα προκύψουν, μετά την έκ¬ 
δοση της αδείας κυκλοφορίας των προϊόντων της προη¬ 
γούμενης παραγράφου, η αμοιβή κάθε εμπειρογνώμονα/ 
εισηγητή κατά περίπτωση ορίζεται ως εξής: 

α. Επέκταση αδείας κυκλοφορίας και ειδικότερα στις 
περιπτώσεις: 

- νέας περιεκτικότητας 

- νέας φαρμακοτεχνικής μορφής 

- νέας ένδειξης 

- νέας οδού χορηγήσεως κλπ. 

η αμοιβή του εμπειρογνώμονα / εισηγητή ορίζεται στο 
ποσό των δρχ. (40.000). 

β. Τροποποιήσεις τύπου II όπως εκάστοτε ισχύουν 
στους κανονισμούς (ΕΚ) της Επιτροπής 541/95 και 
542/95, επεξεργασία της περίληψης των χαρακτηριστι¬ 
κών του προϊόντος (5Ρ0) ή του φύλλου οδηγιών για τον 
χρήστη, η αμοιβή του εμπειρογνώμονα /εισηγητή ορίζε¬ 
ται ανά περίπτωση στο ποσό των δρχ. (40.000). 

γ. Τροποποιήσεις άδειας κυκλοφορίας βιοκτόνων προϊ¬ 
όντων ή βιοκτόνων δραστικών ουσιών. 

Γ ια τις διαδικασίες που θα προκύψουν για τα βιοκτόνα 
προϊόντα ή τις δραστικές ουσίες μετά την έκδοση αδείας 
κυκλοφορίας, όπως νέα συγκέντρωση δραστικών ου¬ 
σιών, νέα μορφή, νέο πεδίο εφαρμογής κλπ., η αμοιβή του 
εμπειρογνώμονα/εισηγητή, κατά περίπτωση, ορίζεται 
στο ποσό των δρχ. (40.000). 

δ. Ανανεώσεις αδείας κυκλοφορίας: 

Για την ανανέωση αδείας κυκλοφορίας των προϊόντων 
αρμοδιότητος ΕΟΦ, η αμοιβή του εμπειρογνώμονα/ειση- 
γητή ορίζεται στο ποσό των δρχ. (40.000). 

ε. Επιθεωρήσεις 


Η αμοιβή του ειδικού εμπειρογνώμονα που θα χρησιμο¬ 
ποιηθεί σε επιθεωρήσεις, ορίζεται στο ποσό των δρχ. 
(40.000). 

στ. Ειδικώς για τα φαρμακευτικά προϊόντα για κτηνια¬ 
τρική χρήση η αμοιβή του εμπειρογνώμονα/εισηγητή για 
τον καθορισμό του χρόνου αναμονής ορίζεται στο ποσό 
των δρχ. (40.000). 

3. Γ ια ειδικές υπηρεσίες και ειδικές αναφορές σχετικές 
με την ασφάλεια και την φαρμακοεπαγρύπνηση φαρμα¬ 
κευτικού προϊόντος ανθρώπινης ή κτηνιατρικής χρήσεως 
ή άλλων προϊόντων αρμοδιότητας ΕΟΦ για τα οποία 
εφαρμόζεται σύστημα επαγρύπνησης η αμοιβή του 
εμπειρογνώμονα εισηγητή ορίζεται στο ποσό των δρχ. 
(60.000). 

4. Γ ια οποιοδήποτε θέμα το οποίο δεν αναφέρεται ειδι- 
κώς στην παρούσα απόφαση, η αμοιβή του εμπειρογνώ- 
μονα/εισηγητή ορίζεται στο ποσό των δρχ. (40.000) ανά 
εισήγηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

5. Οι ανωτέρω αμοιβές δεν αφορούν υπαλλήλους του 
ΕΟΦ. 

Αθήνα, 28 Ιουλίου 2000 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΔΡΥΣ ΧΡΙΣΤΙΝΑ ΣΠΥΡΑΚΗ 

-♦- 

Αριθ. 2/26764/0025 (4) 

Συμπλήρωση της 2010450/1551/0025/1.6.98 απόφασης 
παροχής της εγγύησης του Δημοσίου για δανειοδότη¬ 
ση των πληγέντων από τους σεισμούς της 13ης Οκτω¬ 
βρίου 1997σεπεριοχέςτου Ν. Μεσσηνίας καιτης 18ης 
Νοεμβρίου 1997 σε περιοχές τωνΝομών Μεσσηνίας, 
Ηλείας και Ζακύνθου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 (ΦΕΚ 143/12.7.95). 

2. Την αριθ. οικ. 306/ΤΠ 32/30-1-98 κοινή απόφαση του 
Υπουργού Εθνικής Οικονομίας, Οικονομικών και 
ΠΕ.ΧΩ.ΔΕ, με την οποία εγκρίθηκαν πιστωτικές διευκο¬ 
λύνσεις για την αποκατάσταση των ζημιών από τους σει- 
σμούςτης 13ης Οκτωβρίου 1997σεπεριοχέςτου Ν. Μεσ¬ 
σηνίας καιτης 18ης Νοεμβρίου 1997 σε περιοχές των Νο¬ 
μών Μεσσηνίας, Ηλείας και Ζακύνθου, όπως ισχύει 
σήμερα. 

3. Την αριθ. 2010450/1551/0025/1.6.98 απόφαση του 
Υπουργού Οικονομικών με την οποία παρασχέθηκε η εγ¬ 
γύηση του Δημοσίου προς τις Τράπεζες για τις παραπά¬ 
νω πιστωτικές διευκολύνσεις, όπως ισχύει σήμερα. 

4. Την αριθ. οικ. 3656/ΤΠ 32/1.3.2000 κοινή απόφαση 
του Υπουργού Εθνικής Οικονομίας και των Υφυπουργών 
Οικονομικών και ΠΕ.ΧΩ.ΔΕ. με την οποία εγκρίνεται 
συμπληρωματική οριοθέτηση σεισμόπληκτης περιοχής 
και πιστωτικές διευκολύνσεις για την αποκατάσταση των 
ζημιών από το σεισμό της 14ης Ιουλίου 1993 σε περιοχές 
του Νομού Ηλείας. 

5. Την απόφαση της Διυπουργικής Επιτροπής του άρ¬ 
θρου 5 του Ν.2322/95 (Συνεδρίαση αριθ. 247/5.6.2000), 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


με την οποία παρασχέθηκε η σύμφωνη γνώμη της στον 
Υπουργό των Οικονομικών για τη χορήγηση της εγγύη¬ 
σης του Ελληνικού Δημοσίου προς κάλυψη των οφειλών 
που θα προκύψουν από την ανωτέρω τροποποίηση. 

8 Την κοινή απόφαση του Πρωθυπουργού και του 
Υπουργού Οικονομικών αριθ. 1039386/441/Α0006/ 
21.4.2000 «Ανάθεση αρμοδιοτήτων του Υπουργού Οικο¬ 
νομικών στους Υφυπουργούς Οικονομικών», αποφασί¬ 
ζουμε: 

Τροποποιούμε την αριθ. 2010450/1551/0025/1.6.98 
απόφαση μας, όπως ισχύει σήμερα και ορίζουμε ότι η εγ¬ 
γύηση του Δημοσίου που παρασχέθηκε προς την Αγροτι¬ 
κή Τράπεζα της Ελλάδος και τις εμπορικές Τράπεζες, για 
τη χορήγηση δανείων σε πληγέντες από τους σεισμούς 
της 13ης Οκτωβρίου 1997 σε περιοχές του Ν. Μεσσηνίας 
και της 18ης Νοεμβρίου 1997 σε περιοχές των Νομών 
Μεσσηνίας, Ηλείας και Ζακύνθου, ιδιώτες, επιχειρήσεις, 
εμπόρους και επαγγελματίες (περιλαμβανομένων και των 
ελευθέρων επαγγελματιών) προς αποκατάσταση των ζη¬ 
μιών τους, ισχύει και για την κάλυψη των οφειλών που θα 
προκύψουν από την εφαρμογή της αριθ. οικ. 2260/ΤΠ 
32/1.3.2000 κ.υ.α. 

Κατά τα λοιπά ισχύουν οι προαναφερόμενες αποφάσεις 
εγγύησης όπως έχουν συμπληρωθεί καιτροποποιηθεί με¬ 
ταγενέστερα. 

Ο έλεγχος της εφαρμογής των διατάξεων της παρού¬ 
σας απόφασης καθώς και η αντιμετώπιση στα πλαίσια αυ¬ 
τής των προβλημάτων που θα ανακύπτουν κατά την υλο¬ 
ποίηση, ανατίθεται στην 25η Δ/νση Κίνησης Κεφαλαίων, 
Εγγυήσεων, Δανείων και Αξιών του Γενικού Λογιστηρίου 
του Κράτους (Γ.Λ.Κ. -Δ.25-Δ'). 

Από τις διατάξεις της απόφασης αυτής δεν προκαλείται 
επιπλέον δαπάνη, σε βάρος του Κρατικού Προϋπολογι¬ 
σμού. 

Η απόφαση μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 3 Αυγούστου 2000 

Ο ΥΦΥΠΟΥΡΓΟΣ 

Γ. ΔΡΥΣ 
-Φ- 

Αριθ. 2/54903/0022 (5) 

Καθιέρωση υπερωριακής κ.λ.π. εργασίας για υπαλλή¬ 
λους του Υπουργείου Δημόσιας Τάξης που έχουν δια- 
τεθείγιατηνπροσωπική ασφάλεια του Δημάρχου Αθη¬ 
ναίων. 

ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ Δ/ΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ 

Έχοντας υπόψη: 

1. - Τις διατάξεις του άρθρου 7 του Ν. 754/1978 όπως 
τροποποιήθηκαν και συμπληρώθηκαν με τις όμοιες του 
άρθρου 5 του Ν. 1071/1980 «Περί αυξήσεως αποδοχών 
των δημοσίων υπαλλήλων πολιτικών στρατιωτικών κ.λ.π. 
(ΦΕΚ75/80 Α') σε συνδυασμό με τις διατάξειςτου άρθρου 
17 του Ν. 1505/84 «Αναδιάρθρωση μισθολογίου προσω¬ 
πικού της Δημόσιας Διοίκησης και άλλες διατάξεις» (ΦΕΚ 
194/1984 Α') όπως τροποποιήθηκαν με το άρθρο 7 του Ν. 
1810/1988 (ΦΕΚ 223/88 Τ.Α'.). 

2. - Τις διατάξεις του άρθρου 18 του Ν. 2470/97 (ΦΕΚ 


40/1997Τ.Α'), όπως αντικαταστάθηκε με το άρθρο 15του 
Ν.2592/98. 

3. - Το αριθ.72376/21.6.2000 έγγραφο του Δήμου Αθη¬ 
ναίων, σχετικά με την καθιέρωση υπερωριακής κ.λ.π. ερ¬ 
γασίας στους Αστυφύλακες Θ.Τζάρα, Γ.ΜαύρακαιΔ. Πα- 
παλεωνίδου. 

4. - Το αριθ. 3001/4/282-ΙΣΤ/27.11.98 και ΔΥ/14.1.2000 
έγγραφα ΓΑΔΑ με τα οποία διατέθηκαν οι ανωτέρω για 
την προσωπική ασφάλεια του Δημάρχου Αθηναίων. 

5. - Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους 2.343.840 δρχ. σε βάρος 
του προϋπολογισμού του Δήμου Αθηναίων στον οποίο 
υπάρχει πίστωση στον Κ.Α. 91.01.5.99/60.50. 

6. -Την αριθμ. πρωτ.ΔΙΔΚ/Φ. 1/2/11187/12-5-2000 (ΦΕΚ 
630/Β/12-5-2000 Κοινή Απόφαση του Πρωθυπουργού και 
της Υπουργού Εσωτερικών Δημόσιας Διοίκησης και Απο¬ 
κέντρωσης «Ανάθεση αρμοδιοτήτων της Υπουργού Εσω¬ 
τερικών, Δημόσιας Διοίκησης και Αποκέντρωσης στους 
Υφυπουργούς Εσωτερικών Δημόσιας Διοίκησης και Απο¬ 
κέντρωσης Λεωνίδα Τζανή και Κων/νο Καϊσερλή». 

7. - Την αριθμ. 1039386/441/Α/0006/21-4-2000 (ΦΕΚ 
571/Τ.Β/21-4-2000) απόφαση του Πρωθυπουργού και 
Υπουργού Οικονομικών «Ανάθεση αρμοδιοτήτων στους 
Υφυπουργούς Οικονομικών». 

8. - Την αριθμ.2/80345/0004/8.11.99 (ΦΕΚ 2040/Β/- 
19.11.99) απόφαση της Υπουργού ΕΣΔΔΑ και του Υφυ¬ 
πουργού Οικονομικών «Μεταβίβαση εξουσίας υπογραφής 
σύμφωνα με το αρθ.7 παρ.1 Ν. 1943/91», αποφασίζουμε: 

Εγκρίνουμε για το χρονικό διάστημα από 1.7.2000 μέχρι 
31-12-2000: 

α) Την καθιέρωση υπερωριακής απογευματινής εργα¬ 
σίας για τρεις (3) Αστυφύλακες, που διατέθηκαν από το 
Υπουργείο Δημόσιας Τάξης για την προσωπική ασφάλεια 
του Δημάρχου Αθηναίων μέχρι 240 ώρες στον καθένα συ¬ 
νολικά ήτοι 40 ώρες το μήνα ο καθένας. 

β) Την καθιέρωση για τους ανωτέρω και για το ίδιο χρο¬ 
νικό διάστημα νυχτερινής εργασίας και εργασίας κατά τις 
Κυριακές και εξαιρέσιμες ημέρες 300 ώρες στον καθένα 
συνολικά ως εξής: 

1. - εργασία Κυριακών και εξαιρέσιμων ημερών 180 
ώρες ήτοι 30 ώρες το μήνα ο καθένας και 

2. - νυχτερινή εργασία εργασίμων ημερών 120 ώρες, 
ήτοι 20 ώρες το μήνα ο καθένας. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 31 Ιουλίου 2000 
Οι Γ ενικοί Γ ραμματείς 

Υπ. Εσωτ., Δημ. Διοίκησης Δημοσ. Πολιτ. Υπ. Οικ/κών 
και Αποκέντρωσης 

Α ΚΡΗΤΙΚΟΣ I. ΚΟΥΣΟΥΛΑΚΟΣ 

-Φ- 

Αριθ. 2/51037/0022 (6) 

Καθιέρωση με αμοιβή υπερωριακής εργασίας κατά τις απο¬ 
γευματινές ώρες και για εργασία τις Κυριακές και εξαιρέ¬ 
σιμες των υπαλλήλων που υπηρετούν στην Γε-νική Γραμ- 
ματεία Κοιν. Ασφαλίσεων για το Β' εξάμηνο του 2000. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1.- Τις διατάξεις του Ν. 2470/97 (ΦΕΚ 40/Α/21-3-97) 

"Αναμόρφωση μισθολογίου.όπως τροποποιήθηκε με 

το άρθρο 15 του ν.2592/98 (ΦΕΚ 57/Α/18-3-98). 

2.- Την αριθμ.2022941/2297/0022/7-4-98 εγκύκλιο του 
Γ.Λ.Κ. με θέμα "Κοινοποίηση των διατάξεων του άρθρου 
15 του ν.2592/98". 

3 - Την 2/8803/0022/8.2.99 εγκύκλιο του Γ.Λ.Κ. σχετικά 
με την υπερωριακή εργασία. 

4. - Την ανάγκη καθιέρωσης υπερωριακής εργασίας για 
υπαλλήλους που υπηρετούν στην Γενική Γραμματεία 
Κοιν. Ασφαλίσεων, για τη φύλαξη του κτιρίου και για επεί¬ 
γουσες και έκτακτες ανάγκες. 

5. - Το γεγονός ότι η δαπάνη που προκαλείται με την 
απόφαση αυτή ανέρχεται για το Β'εξάμηνο στο ποσό των 
δύο εκατομμυρίων τετρακοσίων (2.400.000) δρχ. και θα 
βαρύνει την εγγεγραμμένη πίστωση στον προϋπολογι¬ 
σμό της Γ.Γ.Κ.Α., έτους 2000 (ΚΑΕ 511 και 512). 

6. - Την οικ.424/29.5.2000 (ΦΕΚ 700/Β/6.6.2000) εξου- 
σιοδοτική απόφαση. 

7. - Την 2/80345/0004/8.11.99 απόφαση ανάθεσης αρ¬ 
μοδιοτήτων στους Γενικούς Γραμματείς Υπουργείων, 
αποφασίζουμε: 

Εγκρίνουμε την καθιέρωση με αμοιβή υπερωριακής εργα¬ 
σίας κατά τις απογευματινές ώρες καθώς και τις Κυριακές 
και εξαιρέσιμες, για τους παρακάτω υπαλλήλους που υπη¬ 
ρετούν στην Γενική Γραμματεία Κοιν.Ασφαλίσεων για το 
χρονικό διάστημα από 1.7.2000 και 31 12 2000 συνολικάγια 
πέντε (5) υπαλλήλους της κατηγορίας ΥΕ και για 1 500 ώρες 
απογευματινές και 540 ώρες Κυριακές και εξαιρέσιμες. 

Υπεύθυνος για την παρακολούθηση και τον έλεγχο της 
πραγματικής παροχής της υπερωριακής απασχόλησης, 
ορίζεται ο Μαρκιανός Εμμανουήλ υπάλληλος με Α βαθμό 
του Κλάδου ΠΕ Κοιν.Ασφάλισης, Προϊστάμενος Τμήμα¬ 
τος Προσωπικού με αναπληρώτρια του την Πικραμένου 
Μαρία, υπάλληλο με Α βαθμό του ΠΕ Κοιν.Ασφάλισης. 

Η απόφαση αυτή, να δημοσιευθεί στην Εφημερίδα της 
Κυβέρνησης. 

Αθήνα, 31 Ιουλίου 2000 
Οι Γ ενικοί Γ ραμματείς 

Κοινωνικών Ασφαλίσεων Δημοσ. Πολιτικής 

του Υπουργείου του Υπουργείου 

Εργασίας και Κοιν. Ασφαλίσεων Οικονομικών 

ΠΑΝ. ΘΕΟΦΑΝΟΠΟΥΛΟΣ ΙΩΑΝ. ΚΟΥΣΟΥΛΑΚΟΣ 

-♦- 

Αριθ. 2/54283/0022 (7) 

Έγκριση ανωτάτου ορίου ημερών μετακίνησης εκτός έδρας 

των υπαλλήλων του Οργανισμού Εργατικής Κατοικίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 "Κυβέρνηση και Κυβερνητικά όργανα" 
(ΦΕΚ 137/Α/85). 

β) του Π .Δ. 249/89 "Περί οργάνωσης και λειτουργίας 
των υπηρεσιών του ΟΕΚ". 

γ) του Ν. 2685/1999 (ΦΕΚ 35/Α/18-2-1999) "Κάλυψη δα¬ 
πανών μετακινουμένων υπαλλήλων εντός και εκτός Επι¬ 
κράτειας και άλλες διατάξεις". 

δ) του άρθρου 27 του Ν. 2081/92 (ΦΕΚ 154/Α/92) και του 
άρθρου 40 του Ν .849/78, όπως τροποποιήθηκε και ισχύει. 

ετου Π.Δ.360/77 "Διατήρηση της εποπτείας ΝΠΔΔ από 


το Υπουργείο Εργασίας και Κοινωνικών Ασφαλίσεων" 
(ΦΕΚ240/Α/97). 

2. Την αριθμ. 2/54865/0022/20-7-1999 εγκύκλιο του 
Υπουργείου Οικονομικών. 

3. Το γεγονός, ότι από την απόφαση αυτή προκαλείται 
ετήσια δαπάνη σε βάρος του προϋπολογισμού του ΟΕΚ 
έτους 2000, ύψους 253.000.000 δρχ. (ΚΑΕ 0711, 0721, 
0771,0772) στον οποίο έχουν προβλεφθεί σχετικές ανά¬ 
λογες πιστώσεις (έγγραφο ΟΕΚ αριθμ, 297/Β/10-11 -99). 

4. Το αριθμ. 2/86745/0022/23-12-1999 έγγραφο του 
Υπουργείου Οικονομικών. 

5. Τα αριθμ. 25080/11-5-00 και 26543/14-6-00 έγγραφα 
του ΟΕΚ. 

6. Την αριθμ. 2/80345/0004/8-11-99 ΚΥΑ μεταβίβασης 
εξουσίας υπογραφής στους Γενικούς Γ ραμματείς Υπουρ¬ 
γείων σύμφωνα με το άρθρο 7 παρ. 1 του Ν. 1943/91. απο¬ 
φασίζουμε: 

Καθορίζουμε τον ανώτατο αριθμό των επιτρεπομένων 
κατ’ έτος ημερών εκτός έδρας των υπαλλήλωντου Οργα¬ 
νισμού Εργατικής Κατοικίας, για εκτέλεση υπηρεσίας στο 
εσωτερικό και στο εξωτερικό, ως εξής: 

Α) σε εκατόν είκοσι (120) ημέρες κατ’ έτος και μέχρι εί¬ 
κοσι (20) μηνιαίως, για τους υπαλλήλους όλων των κλά¬ 
δων και κατηγοριών με οποιαδήποτε σχέση εργασίας και 
ειδικότητας που υπηρετούν στην Κεντρική και τις Περι¬ 
φερειακές Υπηρεσίες του Οργανισμού Εργατικής Κατοι¬ 
κίας, πλην των κλάδων ΥΈ. φυλάκων, Νυχτοφυλάκων , 
Καθαριστριών, Επιμελητών και Διοικητικών υπαλλήλων. 

Β) σε σαράντα (40) ημέρες κατ’ έτος και μέχρι δέκα (10) 
μηνιαίως, για τους Διοικητικούς υπαλλήλους εκτός των 
γραμματέων και κλάδου πληροφορικής. 

Γ) σε εβδομήντα (70) ημέρες κατ’ έτος και μέχρι (20) μη¬ 
νιαίως, για δέκα (10) Δ/κούς υπαλλήλους που μετακινού¬ 
νται για τις κληρώσεις των κατοικιών. 

Στο ανώτατο όριο, δεν περιλαμβάνονται οι ημέρες 
εκτός έδρας για συμμετοχή των υπαλλήλων σε συνέδρια, 
σεμινάρια, εκπαίδευση και μετεκπαίδευση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2000 
Οι Γ ενικοί Γ ραμματείς 

Δημοσιονομικής Πολιτικής Εργασίας και 

Υπ. Οικονομικών Κοιν. Ασφαλίσεων 

I.ΚΟΥΣΟΥΛΑΚΟΣ ΙΩΑΝΝΑ ΠΑΝΟΠΟΥΛΟΥ 

-♦- 

Αριθ. 1174ΔΒΕ/21671 (8) 

Τροποποίηση σύστασης της Ειδικής Γνωμοδοτικής Επι¬ 
τροπής του άρθρου 8, παρ. 19, περίπτωση (β) ί του 
Ν.2601/98 και καθορισμός της λειτουργίας της. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 155 8/85 "Κυβέρνηση και Κυβερ¬ 
νητικά Όργανα" (ΦΕΚ 137/Α/26-7-85) όπως τροποποιή¬ 
θηκε και συμπληρώθηκε με το Ν.2081/92 (ΦΕΚ 
154/Α/192). 

2. Τις διατάξεις του Π.Δ. 229/86 (ΦΕΚ 96/Α/86) "Σύστα¬ 
ση και οργάνωση της Γ ενικής Γ ραμματείας Βιομηχανίας, 
του Π.Δ. 396/82 (ΦΕΚ 172/Α/82) "Οργανισμόςτης Γενικής 
Γραμματείας Βιομηχανίας", του Π.Δ. 189/95 (ΦΕΚ 

99/Α/95) "Συμπλήρωση και τροποποίηση διατάξεων του 
Π.Δ. 396/89" και του Π.Δ. 27/96 (ΦΕΚ 19/Α/96) "Συγχώνευ¬ 
ση των Υπουργείων Τουρισμού, Βιομηχανίας, Ενέργειας 
και Τεχνολογίας και Εμπορίου στο Υπουργείο Ανάπτυ¬ 
ξης". 

3. Τις διατάξεις του άρθρου 8 παρ. 19 περιπτώσεις (β) 
ι,ε,η,θ και ιτου Ν.2601/98 (ΦΕΚ8 Ι/Α/15-4-98). 

4. Την αριθ. 303/5-5-2000 Κοινή απόφαση του Πρωθυ¬ 
πουργού και του Υπουργού Ανάπτυξης για ανάθεση αρ¬ 
μοδιοτήτων στον Υφυπουργό Αλέξανδρο Καλαφάτη 
(ΦΕΚ 594/Β/5-5-2000). 

5. Την υπ’ αριθ. 21671/1174/19-6-98 απόφαση "Σύσταση 
της Ειδικής Γνωμοδοτικής Επιτροπής του άρθρου 8, παρ. 
19 περίπτωση (β) ίτου Ν.2601/98 και καθορισμός της λει¬ 
τουργίας της". 

6. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Π.Δ.Ε. ύψους τρια- 
κοσίωνχιλ. δρχ. (300.000) κατ’ έτος. 

7. Την υπ’ αριθμ. 16326/ΔΙΟΕ318/19-4-2000 (ΦΕΚ 
566Β/20-4-2000) Κοινή Απόφαση του Πρωθυπουργού και 
Υπουργού Εθνικής Οικονομίας "Καθορισμός Αρμοδιοτή¬ 


των των Υφυπουργών Εθνικής Οικονομίας", αποφασί¬ 
ζουμε: 

Τροποποιούμε την παράγραφο δ του άρθρου 3 της 
αριθ. 1174/ΔΒΕ/21671/19-6-1998 κοινή Υπουργική από¬ 
φασης ως εξής: 

δ. Ο Γραμματέας της επιτροπής καθώς και οι αναπλη¬ 
ρωτές βοηθοί Γραμματείς οι οποίοι επικουρούντον Γραμ- 
ματέα κατά τις συνεδριάσεις, ορίζονται υπάλληλοι της 
Δ/νσης Βιομηχανικών Επενδύσεων της ΓΓΒ. 

Οι Γ ραμματείς είναι αρμόδιοι για την τήρηση των πρα¬ 
κτικών των συνεδριάσεων και για κάθε γραμματειακή 
υποστήριξη που απαιτείται για την ομαλή λειτουργία της 
Επιτροπής 

- Κατά τα λοιπά εξακολουθεί να ισχύει η αριθ. 
1174ΔΒΕ/21671/19-6-1998 Κ.Υ.Α. 

- Η Παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 1 Αυγούστου 2000 

οι ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

ΧΡ. ΠΑΧΤΑΣ Α. ΚΑΛΑΦΑΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.θΐ.^ 

Θ-ΓΠ3Π: ννθβΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































